
46. Κριτήρια και διαδικασία για την εκλογή διευθυντή εργαστηρίου 

ή κλινικής Ανωτάτου Εκπαιδευτικού Ιδρύματος. 2 

47. Ίδρυση ανδρικού Κοινοβιακού Ησυχαστηρίου «Όσιος Ιωάννης 

ο Ρώσσος και ομολογητής» στην Κοινότητα Πευκοχωρίου 

3. Καβάλας: Πρωτόδικες μία (1) και γίνονται συνολικά εννιά (9). 

Στον Υπουργό Δικαιοσύνης, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 19 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΒΑΣΣΟΣ ΡΩΤΗΣ 


ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 45 
Ορισμός των οργανικών θέσεων των δικαστικών λειτουργών σε ορι¬ 
σμένα πολιτικά και ποινικά δικαστήρια του Κράτους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 18 παράγραφος 1 εδάφια β' και γ' του 
Νόμου 1805/1988 «Εκσυγχρονισμός του θεσμού του Ποινικού μη¬ 
τρώου, τροποποίηση ποινικών διατάξεων και ρύθμιση άλλων σχετικών 
θεμάτων» (ΦΕΚ 199/Α/31.8.1988). 

2. Τις διατάξεις του άρθρου 3 παράγραφος 2 εδάφιο α' περίπτωση 
αα' του Κώδικα οργανισμού δικαστηρίων και κατάστασης δικαστικών 
λειτουργών (κυρ. Ν. 1756/1988 ΦΕΚ 35 τεύχος Α'). 

3. Τη με αριθμό 183/1988 γνώμη του Προέδρου του Αρείου Πάγου 
και 

4. Τη με αριθμό 901/1988 γνωμοδότηση του Συμβουλίου της Επι¬ 
κράτειας με πρόταση του Υπουργού Δικαιοσύνης, αποφασίζουμε: 

Άρθρο μόνο 

Οι έξι (6) οργανικές θέσεις Εφετών και οι τέσσερις (4) Πρωτοδικών, 
των πολιτικών και ποινικών δικαστηρίων, που συστάθηκαν με τις δια¬ 
τάξεις του άρθρου 18 παράγραφος 1 εδάφια β' και γ’ του Νόμου 1805/ 
1988, κατανέμονται σε ορισμένα δικαστήρια του Κράτους ως εξής: 
Α' ΕΦΕΤΕΙΑ: 

1. Αθήνας: Εφέτες τρεις (3) και γίνονται συνολικά εκατόν σαράντα 
οκτώ (148). 

2. Πειραιά: Εφέτες μία (1) και γίνονται συνολικά είκοσι έξι (26). 

3. Θεσσαλονίκης: Εφέτες μία (11>ςαι-γίνονται συνολικά τριάντα έξι 

(36) και ' 

4. Πάτρας: Εφέτες μία (1) και γίνονται συνολικά δεκαπέντε (15). 
β' ΠΡΩΤΟΔΙΚΕΙΑ: 

1. Αθήνας: Πρωτόδικες δύο (2) και γίνονται συνολικά τριακόσιες εί¬ 
κοσι έξι (326). 

2. Λασιθίου: Πρωτόδικες μία (1) και γίνονται συνολικά πέντε (5) και 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 46 
Κριτήρια και διαδικασία για την εκλογή διευθυντή εργαστηρίου ή κλινι¬ 
κής Ανωτάτου Εκπαιδευτικού Ιδρύματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 3 και 7 παρ..2 του Ν. 
1268/82 «Για τη δομή και λειτουργία των Α.Ε.Ι.» (ΦΕΚ 87 Α’), όπως 
το τελευταίο τροποποιήθηκε με το άρθρο 79 παρ. 3β του Ν. 1566/ 
1985 (ΦΕΚ 167 τ.Α'). 

2. Το έγγραφο του Υφυπουργού Εθνικής Παιδείας και Θρησκευμά¬ 
των Β1/539/1.7.1986 με το οποίο κλήθηκαν τα Ανώτατα Εκπαιδευ¬ 
τικά Ιδρύματα να διατυπώσουν τη γνώμη τους και ότι έχει παρέλθει 
άπρακτη η προθεσμία που ορίζουν οι διατάξεις του άρθρου 50 παρ. 3 
του Ν. 1268/82 και 

3. Την 880/1988 γνωμοδότηση του Συμβουλίου της Επικράτειας, 
με πρόταση του Υπουργού Εθνικής Παιδείας και Θρησκευμάτων, απο¬ 
φασίζουμε: 

Άρθρο 1 
Κριτήρια 

Για την εκλογή μέλους του διδακτικού ερευνητικού προσωπικού 
(Δ.Ε.Π.) ως διευθυντή εργαστηρίου ή κλινικής Ανωτάτου Εκπαιδευτι¬ 
κού Ιδρύματος ορίζονται τα ακόλουθα κριτήρια: 

(ι) διαρκής και συνεχιζόμενη ερευνητική δραστηριότητα στο αντικεί¬ 
μενο του εργαστηρίου ή της κλινικής κατά την τελευταία προ της εκλο¬ 
γής τριετία. 

(ιι) επιστημονική και συγγραφική ειδίκευση αντίστοιχη με το αντικεί¬ 
μενο του εργαστηρίου ή της κλινικής. 

(ιιι) επαρκής γνώση της ευρύτερης επιστημονικής περιοχής, μέρος 
της οποίας αποτελεί το γνωστικό αντικείμενο της μονάδας. 

(ιν) διοικητική και οργανωτική εμπειρία σε ανάλογου χαρακτήρα μο¬ 
νάδες. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Η κρίση βασίζεται, σε συνεχτίμηση όλων των κριτηρίων αυτών. 

Άρθρο 2 
Διαδικασία 

1. Με απόφαση της γενικής συνέλευσης της αντίστοιχης ακαδημαϊ¬ 
κής μονάδας στην οποία ανήκει το εργαστήριο ή η κλινική, προκηρύσσε¬ 
ται η θέση του διευθυντή του εργαστηρίου ή της κλινικής. Η απόφαση 
κοινοποιείται σε όλα τα μέλη Α.Ε.Π. της αντίστοιχης ακαδημαϊκής μο¬ 
νάδας. 

2. Μέσα σε αποκλειστική προθεσμία δέκα (10) ημερών από την ημε¬ 
ρομηνία της κοινοποίησης της προκήρυξης υποβάλλονται στη γραμμα¬ 
τεία της αντίστοιχης ακαδημαϊκής μονάδας οι αιτήσεις των υποψηφίων 
για τη θέση του διευθυντή μαζί με όλα τα αναγκαία για την κρίση δι- 
καιολογητικά. 

3. α) Δικαίωμα υποβολής υποψηφιοτήτων έχουν όλα τα μέλη του 
Δ.Ε.Π. του τομέα ή του τμήματος ή της σχολής που ικανοποιούν τα κρι¬ 
τήρια του άρθρου 1 και ανήκουν στις βαθμίδες του Καθηγητή ή του 
Αναπληρωτή Καθηγητή, σύμφωνα με το άρθρο 7 παρ. 1 του Ν. 1268/ 
82. 

β) Αν δεν υπάρχουν ή δεν υποβάλουν υποψηφιότητα μέλη Δ.Ε.Π., 
σύμφωνα με την προηγούμενη παράγραφο, είναι δυνατόν μετά από αι¬ 
τιολογημένη απόφαση της Γ.Σ. της ακαδημαϊκής μονάδας στην οποία 
ανήκει το εργαστήριο ή η κλινική να κληθούν να υποβάλουν υποψηφιό¬ 
τητα μέλη Δ.Ε.Π. του τμήματος που έχουν συνεχιζόμενη ερευνητική 
δραστηριότητα και επιστημονική και συγγραφική ειδίκευση σε αντικεί¬ 
μενο συγγενές με το αντικείμενο του εργαστηρίου ή της κλινικής. Επι¬ 
πλέον οι κληθέντες πρέπει να ικανοποιούν τα κριτήρια (ιιι) και (ιν) του 
άρθρου 1 και της τελευταίας προτάσεως του προηγουμένου εδαφίου της 
αυτής παραγράφου. 

4. Μέσα σε αποκλειστική προθεσμία δέκα (10) ημερών από τη λήξη 
της προθεσμίας της παραγράφου 2 του παρόντος άρθρου η γενική συνέ¬ 
λευση της ακαδημαϊκής μονάδας που έκανε την προκήρυξη συγκροτεί 
τριμελή εισηγητική επιτροπή από μέλη Δ.Ε.Π. της αντίστοιχης ακαδη¬ 
μαϊκής μονάδας που ανήκουν στις βαθμίδες του Καθηγητή ή του Ανα¬ 
πληρωτή Καθηγητή. Αν δεν υπηρετούν μέλη Δ.Ε.Π. των βαθμιδών αυ¬ 
τών, για τη συμπλήρωση της τριμελούς επιτροπής η γενική συνέλευση 
ορίζει μέλη Δ.Ε.Π, άλλων μονάδων του ίδιου τμήματος, της ίδιας σχο¬ 
λής ή του ίδιου Α.Ε.Ι. αντιστοίχως που’ανήκουν στις βαθμίδες του Κα- 
θηγητή ή του Αναπληρωτή Καθηγητή. 

5. Η τριμελής εισηγητική επίτροπέ] υποβάλλει μέσα σε αποκλειστική 
προθεσμία δέκα (10) ημερών αιτιολογημένη έκθεση που περιλαμβά¬ 
νει: 

(ι) Αναλυτική παρουσίαση και αξιολόγηση του έργου κάθε υποψηφίου 
για τη θέση του διευθυντή. 

(ιι) Κρίση για την προσφορά και τη συμβολή κάθε υποψηφίου στην 
πρόοδο της επιστήμης, στον τομέα που καλλιεργεί η μονάδα. 

(ιιι) Κρίση για την οργανωτική και διοικητική ικανότητα κάθε υπο¬ 
ψηφίου. 

6. Αν η τριμελή; επιτροπή δεν υποβάλει εισηγητική έκθεση μέσα 
στην προβλεπόμενη προθεσμία, η διαδικασία προχωρεί δίχως ειαή- 

τη^· 

/ ■ 

7. Η γενική συνέλευση συγκαλείται από το διευθυντή του τομέα ή τον 
πρόεδρο του τμήματος ή τον κοσμήτορα της σχολής ανάλογα με την 
ακαδημαϊκή μονάδα στην οποία ανήκει το εργαστήριο ή η κλινική, μέσα 
σε δέκα (10) ημέρες από την υποβολή της εισήγησης ή μετά την άπρα¬ 
κτη παρέλευση της προθεσμίας, προκειμένου να προχωρήσει στην 
εκλογή του διευθυντή του εργαστηρίου ή της κλινικής. 

8. Υποψήφιος που συγκέντρωσε την απόλυτη πλειοψηφία των εγκύ¬ 
ρων ψήφων των παρόντων θεωρείται ότι έχει εκλεγεί. Αν κανείς δεν συ¬ 
γκεντρώσει την αποιιτούμενη πλειοψηφία, η ψηφοφορία επαναλαμβάνε¬ 
ται μεταξύ των δύο (2) πρώτων σε ψήφους υποψηφίων μέσα σε δέκα 
(10) ημέρες, οπότε και εκλέγεται όποιος συγκεντρώσει τις περισσότερες 
ψήφους. 

Σε κάθε περίπτωση πάντως η απαιτούμενη για την εκλογή πλειοψη¬ 
φία δεν μπορεί να είναι μικρότερη του 1/3 του συνόλου των μελών της 
γενικής συνέλευσης της αντίστοιχης ακαδημαϊκής μονάδας. Κατά τα 
λοιπά ισχύει το άρθρο 12 του Ν. 1268/1982 όπως αντικαταστάθηκε 
με το άρθρο 48 π«ρ. 5 του Ν. 1404/1983. 

9. Όπου στις διατάξεις του παρόντος Π.Δ. αναφέρονται αποφάσεις 
της γενικής συνέλευσης της ακαδημαϊκής μονάδας, στην οποία ανήκει 


το εργαστήριο ή κλινική εννοούνται αποφάσεις συγκλήτου εάν το εργα¬ 
στήριο ή η κλινική ανήκει στο Α.Ε.Ι. συνολικά. 

Άρθρο 3 
Ειδικές διατάξεις 

1. Μέχρι να εκδοθεί ο εσωτερικός κανονισμός λειτουργίας κάθε 
Α.Ε.Ι. σύμφωνα με το άρθρο 11 παρ. 1 εδάφιο γ’ περ. νι του Ν. 
1268/82 και ρυθμιστεί το θέμα της αναπλήρωσης του διευθυντή εργα¬ 
στηρίου ή κλινικής, ο αναπληρωτής του διευθυντή ορίζεται από τη γε¬ 
νική συνέλευση της αντίστοιχης ακαδημαϊκής μονάδας. 

2. Τρεις (3) μήνες πριν λήξει η θητεία του διευθυντή η γενική συνέ¬ 
λευση της αντίστοιχης ακαδημαϊκής μονάδας αποφασίζει για την ανανέ¬ 
ωση της θητείας του διευθυντή ή για την εκ νέου προκήρυξη της θέσης. 

3. Ως την εκλογή και ανάληψη καθηκόντων νέου διευθυντή εξακο¬ 
λουθεί να ασκεί τα καθήκοντά του ο ως τότε διευθυντής, έστω και εάν 
έχει λήξει η θητεία του. 

4. Σε περίπτωση κατά την οποία ο διευθυντής εργαστηρίου ή κλινι¬ 
κής παραιτηθεί ή εκλείψει για οποιοδήποτε λόγο η γενική συνέλευση της 
αντίστοιχης ακαδημαϊκής μονάδας ορίζει προσωρινό διευθυντή και προ¬ 
κηρύσσει αμέσως τη θέση. 

5. Το κριτήριο του εδαφίου ι του άρθρου 1 του παρόντος διατάγμα¬ 
τος, μπορεί να μην λαμβάνεται υπόψη κατά την πρώτη τριετία από την 
έναρξη λειτουργίας κάθε πανεπιστημιακού τμήματος. 

6. Μέσα σε τρεις (3) μήνες από την έναρξη της ισχύος του παρόντος 
οι επικεφαλής των ακαδημαϊκών μονάδων, στις οποίες ανήκουν τα ερ¬ 
γαστήρια και οι κλινικές υποχρεούνται να κινήσουν τις διαδικασίες εκλο¬ 
γής διευθυντών. 

Μέχρι την ολοκλήρωση της διαδικασίας εκλογής, οι ήδη κατέχοντες 
τις θέσεις των διευθυντών εξακολουθούν να ασκούν τα καθήκοντά τους. 

7. Η θητεία των πρώτων διευθυντών που εκλέγονται σύμφωνα με τις 
διατάξεις του παρόντος λήγει στις 31.8.1992. 

Στον Υπουργό Εθνικής Παιδείας και Θρησκευμάτων, αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 19 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ ΠΑΠΑΝΔΡΕΟΥ 


(3) 

Ίδρυση ανδρικού Κοινοβιακού Ησυχαστηρίου «Όσιος Ιωάννης ο Ρώσ- 

σος και ομολογητής» στην Κοινότητα Πευκοχωρίου Χαλκιδικής της 

Ιεράς Μητροπόλεως Κασσανδρείας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α)του άρθρου 39 παρ. 10 του Ν. 590/1977 (ΦΕΚ 
146/77 τ.Α’) «περί του καταστατικού χάρτου της Εκκλησίας της Ελ¬ 
λάδος», β) των άρθρων 108 και επόμενα του Αστικού Κώδικα. 

2. Την υπ’ αριθ. 32079/24.5.1988 συμβολαιογραφική πράξη του 
συμβολαιογράφου Νέων Μουδανιών Χαλκιδικής Ιωάννου Αντ. Τσάνη 
με την οποία συνίσταται στην Κοινότητα Πευκοχωρίου Χαλκιδικής 
Ίδρυμα ανδρικού Κοινοβιακού ησυχαστηρίου με την επωνυμία «Όσιος 
Ιωάννης ο Ρώσσος και ομολογητής». 

3. Το υπ’ αριθ. 84/26.2.1988 έγγραφο του Σεβασμιώτατου Μη¬ 
τροπολίτη Κασσανδρείας με το οποίο παρέχεται η συγκατάθεσή του για 
την ίδρυση του ανωτέρω Ησυχαστηρίου. 

4. Το υπ’ αριθ. 1885/1188/11.8.1988 έγγραφο της Ιεράς Συνό¬ 

δου της Εκκλησίας της Ελλάδος, με το οποίο ενέκρινε στη συνεδρίαση 
της 23.6.1988 τη σύσταση του αναφερομένου Ησυχαστηρίου, με πρό¬ 
ταση του Υπουργού Εθνικής Παιδείας και Θρησκευμάτων, αποφασί¬ 
ζουμε: 1 

Εγκρίνουμε τη γενομένη με την υπ’ αριθ.,32079/24.5.1988 συμ¬ 
βολαιογραφική πράξη του συμβολαιογράφου Νέων Μουδανιών Χαλκι¬ 
δικής Ιωάννου Αντ. Τσάνη, για τη σύσταση Ιερού Ανδρικού Κοινοβιακού 
Ιδρύματος (Ησυχαστηρίου) με την επωνυμία «Όσιος Ιωάννης ο Ρώσσος 
και ομολογητής» στο Πευκοχωρίο Χαλκιδικής. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Το ίδρυμα αυτό το οποίο είναι νομικό πρόσωπο ιδιωτικού δικαίου τε¬ 
λεί κάτω από την εποπτεία του εκάστοτε Μητροπολίτη Κασσανδρείας 
και διέπεται από τον οργανισμό του. Κυρώνουμε τον οργανισμό του Ιε¬ 
ρού ανδρικού Κοινοβιακού Ιδρύματος (Ησυχαστηρίου) «Όσιος Ιωάννης 
ο Ρώσσος και ομολογητής» που αποτελέίται από 21 (είκοσι ένα) άρθρα 
και μία μεταβατική διάταξη και καταχωρίζεται κατωτέρω. 

ΟΡΓΑΝΙΣΜΟΣ 

ΙΕΡΟΥ ΗΣΥΧΑΣΤΗΡΙΟΥ «ΟΣΙΟΣ ΙΩΑΝΝΗΣ Ο ΡΩΣΣΟΣ ΚΑΙ 
ΟΜΟΛΟΓΗΤΗΣ» Πευκοχώρι Κασσάνδρας Χαλκιδικής. 

Άρθρον Ιον 

«Εν Ονόματι και προς δόξαν της Αγίας και Ομοουσίου και Αδιαιρέ¬ 
του Τριάδος» ιδρύεται ανδρικό κοινοβιακό μοναστικό Ίδρυμα Προσευ¬ 
χής και εργασίας με την επωνυμίαν «Ιερόν Ησυχαστήριον “Όσιος Ιωάν¬ 
νης ο Ρώσσος ο ομολογητής”» στα όρια της Κοινότητας Πευκοχωρίου 
του Νομού Χαλκιδικής, που αποτελεί δια παντός Νομικόν Πρόσωπον 
Ιδιωτικού Δικαίου (ίδρυμα) αυτοτελές, αυτοδιοίκητον και ανεξάρτη¬ 
τον. 

Άρθρον 2ον 

Σκοπός του Ησυχαστηρίου 

Σκοπός του Ησυχαστηρίου είναι α) η σύμφωνα με τις παραδόσεις της 
Ορθόδοξης Εκκλησίας άσκηση Μοναχικού βίου με σκοπό την τελείωση 
και σωτηρία των εγκαταβιούντων σ’ αυτό και β) η Εκκλησιαστική, Πο¬ 
λιτιστική και Κοινωφελής διακονία τους στην Εκκλησία και γενικότερα 
στην Κοινωνία. 

Άρθρον 3ον 
Κοινοβιακός Θεσμός 

1. Η Μοναστική Αδελφότητα λειτουργεί σύμφωνα με το κοινοβιακό 
σύστημα της αγιορείτικης παραδόσεως. Έτσι όλοι οι Μοναχοί και Δόκι¬ 
μοι τρώνε μαζί σε κοινή Τράπεζα. 

Μόνο σε ασθενή αδελφό επιτρέπεται από τον Ηγούμενο να τρώει στο 
κελλί του. Η άσκησις της αγάπης, της υπακοής, της ταπείνωσης, της 
πρόθυμης εκτέλεσης των εσωτερικών και εξωτερικών εργασιών του 
Ησυχαστηρίου, ο απόλυτος σεβασμός προς τον Ηγούμενο και τα λοιπά 
όργανα του Ησυχαστηρίου, η αποφυγή κάθε συναναστροφής και σχέσης 
χωρίς την άδεια του Ηγουμένου με πρόσωπα έξω από το Ησυχαστήριο 
ή το κελλί, έστω και συγγενικά των Αδελφών, η μη αποδοχή δώρων 
χωρίς την άδεια του Ηγουμένου, καθώς και κάθε άλλη Μοναχική και 
Χριστιανική αρετή, αποτελούν απαράβατο ηθικό διάγραμμα που την 
τήρησή του εποπτεύουν αυστηρά ο Ηγούμενος και η Γερόντια. 

2. Μπορούν τα μέλη του Ησυχαστηρίου να ιδρύουν ή να μετέχουν σε 
νομικά πρόσωπα (σωματεία, συλλόγους, ιδρύματα) με πνευματικούς 
και μορφωτικούς σκοπούς π.χ. η ορθόδοξη οικοδομή και καλλιέργεια 
των μελών τους, η συγγραφή και έκδοση Πνευματικών Βιβλίων, η ορ¬ 
γάνωση Προσκυνηματικών επισκέψεων ή η γενικότερη ενίσχυση των 
προσκυνημάτων της ορθοδοξίας μας, η συμπαράστασις στις ανάγκες 
της Εξωτερικής Ιεραποστολής κ.λπ. Τα νομικά αυτά πρόσωπα διατη¬ 
ρούν ιδιαίτερη υπόσταση (διοικητική, περιουσιακή, διαχειριστική) ανε¬ 
ξάρτητα από την υπόσταση του Ησυχαστηρίου το οποίο δίδει μόνον 
Πνευματικές κατευθύνσεις σ’ αυτά. 

Άρθρου 4ον 

Κανονικά δικαιώματα του επιχωρίου Αρχιερέως 

Το Ησυχαστήριον ανήκει στην Εκκλησιαστική Περιφέρεια της Ιεράς 
Μητροπόλεως Κασσανδρείας και βρίσκεται υπό την Πνευματική προ¬ 
στασία του Αρχιερέως της. Συγκεκριμένα ο Μητροπολίτης Κασσαν¬ 
δρείας, ως επίσκοπος της περιοχής στην οποία ανήκει το Ησυχαστήριο, 
μνημονεύεται σ’ όλες τις ιερές ακολουθίες, καθώς ορίζει η τάξις της Ορ¬ 
θόδοξης Εκκλησίας και ασκεί τα ακόλουθα δικαιώματα. 

Ιον. Δίνει την Ευλογία του στον Ηγούμενο που εκλέγει η Αδελφό¬ 
τητα. 

2ον. Δίνει την Ευλογία του για την κουρά των Δοκίμων σε Μικρό- 
σχημους και Μεγαλόσχημους Μοναχούς. 

3ον. Τελεί τις χειροτονίες των Κληρικών μελών του Ησυχαστηρίου 
μετά την πρόταση της Γερόντιας. · - .· 

4ον. Ασκεί πειθαρχικό έλεγχο μετά από πρόταση πάντοτε και εισή¬ 
γηση της Γεροντίας σε κάθε περεκτρεπόμενο. κληρικό ή Μοναχά σύμ¬ 
φωνα με τους Ιερούς κανόνες, την οριστική αποβολή του από το Ησυχα¬ 


στήριο ή και βαρύτερην ακόμη, και παραπέμπει αυτό στο '· αρμόδιο Εκ¬ 
κλησιαστικό Δικαστήριο εφαρμόζοντας το σχετικό νόμο. ' 

Άρθρον 5ον 
Δόκιμοι Μοναχοί 

α) Όποιος επιθυμεί να έρθει στο Ησυχαστήριο ως Δόκιμος για να γί¬ 
νει μέλος του, πρέπει να είναι ορθόδοξος Χριστιανός, ηλικίας τουλάχι¬ 
στον 18 ετών, να έχει καλή σωματική υγεία και οπωσδήποτε να είναι 
ψυχικά και διανοητικά υγιής και να είναι άγαμος ή χήρος χωρίς παιδιά 
ή με παιδιά ενήλικα. Η αίτησις του υποψηφίου κρίνεται έξι (6) μήνες 
μετά την είσοδόν του. Το χρονικό αυτό διάστημα απαιτείται για την πα¬ 
ρακολούθηση του τρόπου ζωής του και γενικά όλης της διαγωγής του 
μέσα στο Ησυχαστήριο. 

β) Η πρόσληψη και η αποβολή των Δοκίμων ανήκει στην αποκλει¬ 
στική και ανεξέλεκτη αρμοδιότητα και κρίση της Γερόντιας. 

γ) Η δοκιμασία διαρκεί τουλάχιστον για μια τριετία. Σε εξαιρετικές 
περιπτώσεις, για τις οποίες προβλέπει ο β' κανόνας της πρωτοδευτέρας 
Συνόδου, ο χρόνος της δοκιμασίας είναι δυνατόν να περιορισθεί στους έξι 
(6) μήνες, με τον όρον ο Δόκιμος να είναι τουλάχιστον 21 χρονών. Οι 
Δόκιμοι Μοναχοί στη διάρκεια της δοκιμασίας τους προσφέρουν στο 
Ησυχαστήριο εργασία που καθορίζεται από τον Ηγούμενο και την Γερό¬ 
ντια. 

δ) Οι Δόκιμοι Μοναχοί επειδή δεν είναι μέλη της Αδελφότητας του 
Ησυχαστηρίου, δεν παρευρίσκονται στις συνάξεις της, και αν με την 
άδεια της Γερόντιας παραβρεθούν δεν έχουν δικαίωμα ψήφου. 

Ο Δόκιμος γίνεται μέλος της Αδελφότητας μόνο με τη Μοναχική 
κουρά ή τη χειροτονία σε ιερατικό βαθμό. 

ε) Όσα ορίζονται στην παράγραφο γ' του άρθρου 6 για τα μέλη της 
Αδελφότητας ισχύουν και για τους Δοκίμους. 

Άρθρον 6ον 

Μέλη της Αδελφότητας ■ ' 

α) Μέλη της Αδελφότητας του Ησυχαστηρίου είναι τόσον οι Μοναχοί 
και κληρικοί που εγκαταβιούν σ’ αυτό, όσο και όσοι είναι γραμμένοι στο 
Μοναχολόγιό του πιθανόν όμως διαμένουν εκτός αυτού, γιατί έχουν 
αναλάβει στον κόσμο πνευματική διακονία. Μια τέτοια διακονία μπορεί 
να αναλάβει αδελφός ύστερα από πρόταση του Ηγουμένου προς την Γε- 
ροντία και με την απόφαση και άδεια της Γερόντιας. Μπορεί και ο 
Ηγούμενος να έχει τέτοια διακονία με τη συγκατάθεση της Γερόντιας 
και την ευλογία του οικείου Επισκόπου, με τον όρο ότι αυτό δε θα παρε¬ 
μποδίζει την άσκηση των καθηκόντων του ούτε θα βλάπτει κατ’ άλλο 
τρόπο την ομαλή και απρόσκοπτη λειτουργία του Ησυχαστηρίου. Οι 
αδελφοί που εγκαταβιούν εντός του Ησυχαστηρίου ασκούν διάφορα δια- 
κονήματα τα οποία κατανέμει σ’ αυτούς ο Ηγούμενος ανάλογα με την 
ηλικία τους, τις ικανότητές τους κ.λπ. 

β) Η σειρά των Αδελφών ορίζεται ιεραρχικά ως εξής: 

Ιον. Ο Ηγούμενος και τα μέλη της Γερόντιας προηγούνται απ’ 
όλους, άσχετα με τον ιερατικό βαθμό που έχουν και ανεξάρτητα από τα 
πρεσβεία κουράς ή χειροτονίας. 

2ον. Μεταξύ κληρικών προηγείται ο ανώτερος κατά τον βαθμόν ή το 
οφφίκιο, μεταξύ δε ίσων όποιος· έχει τα πρεσβεία της χειροτονίας. 

3ον. Μεταξύ των Μοναχών προηγείται όποιος 1 έχει τα πρεσβεία της 
κουράς. 

4ον. Μεταξύ των Κληρικών και Μοναχών προηγούνται οι κληρικοί. 

5ον. Μεταξύ των μελών της Γερόντιας τηρείται ανάλογα η τάξη του 
ιερατικού βαθμού, των πρεσβειών της χειροτονίας ή κουράς. 

γ) Απαγορεύται τελείως η απομάκρυνση από το Ησυχαστήριο 
οποιοσδήποτε Μοναχού χωρίς ειδική έγγραφη άδεια του Ηγουμένου αν 
πρόκειται για'απουσία μέχρι δέκα ημερών, και της Γ εροντίας αν πρόκει¬ 
ται γιά απουσία περισσοτέρου χρόνου. Οι άδειες χορηγούνται μόνο για 
λόγους ασθένειας ή σπουδών ή εξαιρετικά σοβαρή εργασία του Αδελφού. 

Προς τούτο εγγράφως ενημερώνεται ο Επίσκοπος. 

δ) Για να φύγει οριστικά αδελφός.από το Ησυχαστήριο και να εγγρα¬ 
φεί σε άλλη Μοναστική Αδελφότητα πρέπει να λάβει κανονικό Απολυτή¬ 
ριο από τον Οικείον Επίσκοπον κατόπιν συγκαταθέσεως και προτάσεως 
της Γερόντιας (το ίδιο ισχύει και για αδελφό άλλου Μοναστικού Καθι- 
δρύματος που επιθυμεί να εισέλθει στο Ησυχαστήριο, με την απαραί¬ 
τητη και πάλι προϋπόθεση ότι η Γερόντια θα συγκατατεθεί για την εί¬ 
σοδό του). Στον αδελφό που φεύγει κατ’ αυτό τον τρόπο, η· Γερόντια 
οφείλει να του επιτρέψει να λάβει μαζί του όλα τα είδη προσωπικής χρή- 
σεως (ιερές εικόνες, βιβλία, ενδύματα, σκεπάσματα, σκεύη κ.λπ.), τα 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


οποία έφερε ο ίδιος όταν ήρθε στο Ησυχαστήριο ή τα απέκτησε με την 
άδεια της Γερόντιας από δωρεά, κληρονομιά κ.λπ. Η ολοκληρωτική ή 
μερική επιστροφή περιουσιακών στοιχείων που μεταβιβάστηκαν απ’ αυ¬ 
τόν παλαιότερα στο Ησυχαστήριο ή η καταβολή οποιασδήποτε αποζημί¬ 
ωσης γι’ αυτά αφήνεται στην ελεύθερη κομ (ανεξέλεγκτη κρίση της Αδελ¬ 
φότητας, γιατί ο απερχόμενος δεν έχει κανένα δικαίωμα πάνω σ’ αυτά, 
εφόσον ήδη αποτελούν περιουσία τού Ησυχαστηρίου. 

ε) Η Αδελφότητα ασκεί τα δικαιώματα τα οποία ρητά απονέμονται σ’ 
αυτή από τον παρόνταΌργανισμό. Επίσης αποφασίζει για κάθε ειδική 
περίπτωση, που δεν προβλέπεται από τον Οργανισμό με πλειοψηφία 
των τεσσάρων πέμπτοιν (4/5) του συνόλου των μελών της, επίσης και 
για την ερμηνεία τυχόν ασαφών διατάξεών.του. 

στ) Η Αδελφότητα συγκαλείται για τους λόγους και κατά τον τρόπο 
που ορίζει ο παρών οργανισμός. 

ζ) Κατά τις συνάξεις της Αδελφότητας υπάρχει απαρτία εφόσον οι 
παρόντες στη συνεδρία είναι περισσότεροι από τους απόντες, εκτός από 
τις περιπτώσεις εκείνες για τις οποίες προβλέπεται αυξημένος αριθμός 
παρόντων μελών. 

Όσοι νομίμως και κανονικώς απουσιάζουν, δικαιούνται να αποστεί- 
λουν έγγραφο στον Ηγούμενο το οποίο αυτός ανακοινώνει κατά την ψη¬ 
φοφορία και η γνώμη του απόντος προσμετράται στις οικείες ψήφους. 

η) Οι αποφάσεις λαμβάνονται κατ’ απόλυτη πλειοψηφία των μελών 
τα οποία παρίστανται. στη συνεδρία κάι ψηφίζουν, εκτός από τις περι¬ 
πτώσεις εκείνες για τις οποίες ο παρών οργανισμός προβλέπει αυξημένη 
πλειοψηφία. Σε περίπτωση ισοψηφίας επαναλαμβάνεται η ψηφοφο¬ 
ρία. 

Αν και πάλι προκύπτει ισοψηφία, τότε αν πρόκειται για φανερή ψηφο¬ 
φορία υπερισχύει η ψήφος του προεδρεύοντος, αν πρόκειται δε.για μυ¬ 
στική ψηφοφορία τίθεται, κλήρος. 

Άρθρον 7ον 

Η διοίκησις του Ησυχαστηρίου, και τα όργανα αυτής 

Η διοίκησις του Ησυχαστηρίου ανήκει όσον αφορά τον πνευματικόν 
τομέα στον Ηγούμενο, όσον αφορά δε τους λοιπούς τομείς στη Γερόντια 
και την Αδελφότητα, η οποία αποτελεί το ανώτατο διοικητικό όργανο 
του Ησυχαστηρίου. 

- Άρθρον δον 

Τα καθήκοντα του Ηγουμένου 

α) Ο Ηγούμενος είναι ο πνευματικός πατέρας της Αδελφότητος, 
ασκεί κάθε πνευματική εξουσία επί όλων των μελών και μεριμνά άγρυ¬ 
πνα για την πνευματική προκοπή τους. 

Παρακολουθεί τον τρόπον ζωής κάθε αδελφού, παρακινεί, καθοδη-- 
γεί, συμβουλεύει, επιπλήττει, τιμωρεί και γενικά λαμβάνει κάθε μέτρο 
που συντελεί στην κατά Χριστόν μόρφωση των Αδελφών και εποπτεύει 
την ακριβή εκτέλεση των διακονημάτων που αναθέτει στον κάθε αδελφό 
αυτός και η Γερόντια. > 

β) Ο Ηγούμενος προΐσταται στις συνάξεις της Γεροντίας και τας 
Αδελφότητας, εκτός από,την περίπτωση που είναι υπό κατηγορία, 
οπότε προεδρεύει ο Αδελφός της Γερόντιας που έχει τα πρεσβεία, όταν 
δεν εμποδίζεται και «χυτός, προεδρεύει στην Αδελφότητα ο πρώτος κατά 
την τάξιν αδελφός, κι αν εμποδίζεται κι αυτός, ο επόμενος κ.ο.κ. 

γ) Ο Ηγούμενος εκπροσωπεί το Ησυχαστήριο ενώπιον της Εκκλη¬ 
σίας, παντός Δικαστηρίου και γενικά ενώπιον κάθε αρχής και κάθε φυσι¬ 
κού ή νομικού προσώπου. < ' 

δ)’Για κάθε ειδική υπόθεση ή και κατηγορία υποθέσεων μπορεί, μετά 
από απόφαση της Γερόντιας και εκπροσωπήσει το Ησυχαστήριο και 
οποιοδήποτε άλλο μέλος του. Ακόμη είναι δυνατό και σε Δόκιμο 
Μοναχό να ανατεθεί αυτή η εκπροσώπηση καθώς καί σε Νομικό Σύμ¬ 
βουλο. 

ε) Ο Ηγούμενος επειδή εκπροσωπεί τον οικείο Επίσκοπο μέσα στο 
Ησυχαστήριο Ιον δίδει στους αδελφούς γραπτή άδεια ν’ απουσιάσουν 
έξω από την Εκκλησιαστική Περιφέρεια στην οποία ανήκει το Ησυχα¬ 
στήριο. Γραπτώς δε ενημερώνεται σχετικά ο Επίσκοπος. Για να κινη¬ 
θούν μέσα στην περιφέρεια είναι αρκετή, αλλ’ απαραίτητη, η προφορική 
άδεια και 2ον επιτρέπει σε Κληρικούς από .άλλες Εκκλησιαστικές περι¬ 


φέρειες, που έχουν κανονική Ιεροσύνη και επισκέπτονται τυχόν το Ησυ¬ 
χαστήριο, να ιερουργούν σ’ αυτό.. 

. Άρθρον 9ον 

Τα προσόντα του Ηγουμένου 

α) Ο Ηγούμενος πρέπει αν είναι κληρικός, να έχει βαθμό Πρεσβυτέ- 
ρόυ, να διακρίνεται για το ζήλο του, την αρετή και τις ικανότητές του. Σε 
απόλυτη ανάγκη και εφόσον δεν υπάρχουν πρεσβύτεροι στην αδελφό¬ 
τητα ή δεν δέχονται να αναδειχθούν Ηγούμενοι, ή δεν κρίνονται κατάλ¬ 
ληλοι, ως Ηγούμενος μπορεί να εκλεγεί και Διάκονος ή και απλός Μο¬ 
ναχός, αλλά μόνο για τετραετήν θητεία. Η επανεκλογή του επιτρέπεται 
απεριόριστα. Μετά τη λήξη της τετραετίας, γίνεται νέα εκλογή Ηγουμέ¬ 
νου, έστω κι αν αυτός χειροτονήθηκε εν τω μεταξύ πρεσβύτερος. 

β) Παραιτημένος ή παύμένος Ηγούμενος μπορεί να εκλεγεί εκ νέου 
εφ’ όσον εξέλειπον οι λόγοι της παραίτησης ή της παύσης του και χη¬ 
ρεύει η θέσις. 

γ) Κανείς αδελφός δεν επιτρέπεται να θέτει υποψηφιότητα Ηγουμέ¬ 
νου ή να επιδιώκει την εκλογή του. Η εκλογή του Ηγουμένου πρέπει να 
προέρχεται από την πρωτοβουλία και την ελεύθερη κρίση των αδελφών 
οι οποίοι θα συμβουλεύονται ο ένας τον άλλον και ιδίως θα ζητούν με την 
προσευχή το φωτισμό από τον Κύριον. 

δ) Σε περίπτωση απουσίας ή ασθένειας του Ηγουμένου, αν ο ίδιος δεν 
έχει ορίσει αντικαταστάτη του οποιονδήποτε από τους αδελφούς τον 
αναπληρώνει ως τοποτηρητής αυτοδικαίως για κάθε περίπτωση ο 
αδελφός της Γερόντιας που έχει τα πρεσβεία. Αν αυτός εμποδίζεται, 
εφαρμόζονται οι διατάξεις της παραγράφου β του 8ου άρθρου του παρό¬ 
ντος κανονισμού. Ο τοποτηρητής, είτε ορίζεται από τον Ηγούμενο είτε 
αναλαμβάνει αυτοδικαίως καθήκοντα, σύμφωνα με την ανωτέρω διαδι¬ 
κασία, προεδρεύει όχι μόνο της Αδελφότητας, αλλά και της Γερόντιας,· 
έστω κι αν είναι μέλος της. 

Άρθρον ΙΟον 
Εκλογή Ηγουμένου 

Ο Ηγούμενος εκλέγεται από την αδελφότητα του Ησυχαστηρίου σε 
ειδική Σύναξη, η οποία ευρίσκεται σε απαρτία εφόσον παρίστανται του¬ 
λάχιστον τα τρία τέταρτα (3/4) του όλου αριθμού των τακτικών μελών 
της, σύμφωνα με την ακόλουθη ειδικότερη διαδικασία. 

α) Μέσα σε μια βδομάδα από τον θάνατο, ή την παραίτηση ή την 
παύση του Ηγουμένου, ο Τοποτηρητής, δηλαδή ο αδελφός της Γερό¬ 
ντιας που έχει τα πρεσβεία, ο οποίος και αναπληροί τον τόπο του Ηγου¬ 
μένου κατά το διάστημα που μεσολαβεί, συγκαλεί την Γεροντία, η οποία 
μετά από θεία Λειτουργία, συσκέπτεται και ορίζει ημέρα Συνάξεως των 
μελών της Αδελφότητος για την εκλογή Ηγουμένου. Η ημέρα που θα 
ορισθεί δεν πρέπει να ξεπερνά το εικοσαήμερο από τη σύγκληση της Γε¬ 
ρόντιας και ανακοινώνεται στην Αδελφότητα τουλάχιστον πριν από επτά 
(7) ακέραιες ημέρες με τοιχοκόλληση έξω από την πόρτα του Ναού και 
έξω από την πόρτα της Τράπεζας με επιστολή δε συστημένη στους αδελ¬ 
φούς που τυχόν διαμένουν εκτός του Ησυχαστηρίου. 

β) Η εκλογή γίνεται μετά από θεία Λειτουργία, μέσα στο Ναό, με μυ¬ 
στική ψηφοφορία, ενώπιον της Γερόντιας, η οποία αποτελεί την Εφο¬ 
ριακή Επιτροπή υπό την προεδρία του τοποτηρητή. Αν για οποιονδή- 
ποτε λόγο δεν υπάρχει Γερόντια την Εφορευτική Επιτροπή αποτελούν 
τα τρία προηγούμενα ως προς την τάξη μέλη υπό την Προεδρία του 
πρώτου απ’ αυτά το οποίον και ασκεί! αυτοδικαίως καθήκοντα τοποτη¬ 
ρητή. Η επιτροπή αυτή, επειδή δεν υπάρχει Γερόντια, φροντίζει και για 
την σύγκληση της Αδελφότητας, σύμφωνα με την παράγραφο α' αυτού 
του άρθρου. 

γ) Πριν από την έναρξη της εκλογής πρέπει να διαπιστωθεί ότι υπάρ¬ 
χει απαρτία. Αν τυχόν δεν υπάρχει, η εκλογή αναβάλλεται για την ίδια 
ώρα της επόμενης ημέρας. Η αναβολή θα επαναλαμβάνεται με τον ίδιο 
τρόπο για μία ακόμη ημέρα, οπότε προχωρεί η εκλογή από όσους παρί- 
_ στανται. 

δ) Κάθε ψηφοφόρος καλείται από τον τοποτηρητή κατά την ιεραρ¬ 
χική σειρά, που αρχίζει από τους.νεωτέρους, και παίρνει απ’ αυτόν ένα 
μικρό λευκό χαρτί, που σφραγίζεται με την σφραγίδα του Ησυχαστηρίου 
τη στιγμή που παραδίνεται. 

Ο ψηφοφόρος απομακρύνεται σε μια γωνιά του Ναού και αναγράφει 
μυστικώς και ιδιοχείρως ανεπηρέαστα και χωρίς προσωποληψία στο 
.ψηφοδέλτιο το όνομα του αδελφού που κρίνει κατάλληλο για το αξίωμα 
του 'Ηγουμένου. Το ψηφοδέλτιο θεωρείται άκυρο αν .αναγραφούν περισ¬ 
σότερα ονόματα. · 

Μετά την αναγραφή του ονόματος στο ψηφοδέλτιο, ο ψηφοφόρος τυ- 

λίγει τούτο καλά σαν κλήρο και το ρίχνει στό σφραγισμένο ψηφοδόχο κι¬ 
βώτιο. Κατόπιν υπογράφει στον ονομαστικό κατάλογο των ψηφοφόρων 
αδελφών, του οποίον τηρεί ο τοποτηρητής με τον Γραμματέα του Ησυ¬ 
χαστηρίου. Σε περίπτωση αγραμμάτου Μοναχού, καλεί αυτόν τον Πρό¬ 
εδρο και δύο μέλη της Εφορευτικής Επιτροπής ιδιαίτερα και υποδεικνύει 
να αναγράψουν το όνομα της εκλογής του και ρίχνει ο ίδιος το ψηφοδέλ¬ 
τιο μέσα στο κιβώτιο. Μετά το τέλος της ψηφοφορίας η Εφορευτική Επι¬ 
τροπή αποσφραγίζει το ψηφοδόχο κιβώτιο ενώπιον των μελών της 
Αδελφότητας, βγάζει και μονογράφει κάθε ψηφοδέλτιο και καταχωρεί 
το αποτέλεσμα της ψηφοφορίας στο βιβλίου Πρακτικών του Ησυχαστη¬ 
ρίου. Στη συνέχεια, στο ίδιο πρακτικό καταχωρείται αριθμητικά ο αριθ¬ 
μός των ψήφων που έβαλε ο πλειοψηφήσας Αδελφός (1/2 συν 1 του ολι¬ 
κού αριθμού των τακτικών μελών της Αδελφότητος). Αυτός θεωρείται 
εκλεγείς Ηγούμενος. 

Αμέσως μετά το τέλος της εκλογής και την υπογραφήν του ευ λόγω 
πρακτικού από όλα τα μέλη της Αδελφότητος, γίνεται ευχαριστήριος 
Προσευχή και κατ’ αυτόν τον τρόπο ολοκληρώνεται και τελειώνει, τυ¬ 
πικά και ουσιαστικά, η διαδικασία αναδείξεως Ηγουμένου. Αν κάποιος 
από τα μέλη αρνηθεί να υπογράψει, γίνεται σχετική αναφορά της άρνη¬ 
σής του στο Πρακτικό, το οποίον καθίσταται έγκυρον με την υπογραφή 
αυτού από τα υπόλοιπα μέλη. Όσοι τυχόν αρνούνται να υπογράψουν και 
διαπιστωθεί από την προβαλλόμενη δικαιολογία τους ότι αποβλέπουν 
στο να εμποδίσουν την ομαλή λειτουργία του Ησυχαστηρίου, υπόκεινται 
σε πειθαρχικά μέτρα. Αντίγραφο αυτού του Πρακτικού με τη σφραγίδα 
της Εφορευτικής Επιτροπής αναρτάται στην Πύλη του Ιερού Ναού επί 
οκτώ (8) ημέρες μετά την εκλογή . 

ε) Αν κανείς δεν λάβει την απόλυτη πλειοψηφία των τακτικών μελών 
της Αδελφότητας, επαναλαμβάνεται την ίδια ώρα η ψηφοφορία κατά 
τον ίδιο τρόπο. Αν και πάλι κανείς δεν λάβει την παραπάνω απόλυτη 
πλειοψηφία γίνεται τρίτη ψηφοφορία την επομένη ημέρα,-μεταξύ των 
τότε παρόντων ανεξαρτήτως αριθμού οπότε εκλέγεται ο πλειοψηψήσας 
σχετικά. Σε περίπτωση ισοψηφίας τίθεται κλήρος. 

στ) Μέσα σ’ ένα δεκαπενθήμερο από την εκλογή, η Γερόντια υποβάλ¬ 
λει έγγραφο στον οικείο Επίσκοπο με το οποίον αναγγέλλεται η εκλογή 
και ανάληψις των καθηκόντων του Νέου Ηγουμένου και ζητούνται οι 
ευλογίες του. Ο Επίσκοπος προβαίνει κατόπιν με ειδική τελετή, την 
ημέραν που ο ίδιος ορίζει, στην εγκατάσταση του νέου Ηγουμένου. Αν το 
δεκαπενθήμερον διάστημα παρέλθει χωρίς την ευλογία, ο εκλεγείς θεω¬ 
ρείται εγκατεστημένος. 

ζ) Σε περίπτωση υποβολής ενστάσεων κατά του κύρους της εκλογής, 
εξετάζει αυτές χωρίς αναβολή εντός πέντε ημερών από την υποβολή 
τούς η Αδελφότητα που συγκαλείται για το σκοπό αυτό από τη Γερό¬ 
ντια. Αν η εκλογή ακυρωθεί με απόφαση της πλειοψηφίας των τακτικών 
μελών της Αδελφότητας, γίνεται νέα εκλογή, σύμφωνα με τις διατάξεις 
του παρόντος άρθρου, εντός εικοσαημέρού από την έκδοση της αποφά- 
σεως. Συγχρόνως με την υποβολή συστάσεώς και μέχρι την εξέταση 
αυτή ο Ηγούμενος απέχει από την άσκηση των καθηκόντων του και 
αναπληρώνεται από Τοποτηρητή. 

Ενστάσεις κατά του κύρους της εκλογής υποβάλλονται μόνο από τα 
μέλη της Αδελφότητας και αποκλειστικά εντός τριών ημερών από την 
εκλογή. 

Πρέπει δε να υπογράφονται τουλάχιστον από το ένα τρίτο (1/3) του 
συνόλου των μελών επί ποινή ακυρότητας. 

Άρθρον. 1 Ιόν 
Παύση Ηγουμένου 

ά) Ο Ηγούμενος, εκτός από ειδική περίπτωση της παραγράφου α’ 
του άρθρου 9, είναι ισόβιος. Παύση αυτού χωρεί μόνο στις εξής περι¬ 
πτώσεις. 

1η- Αν περιπέσει σε αίρεση - ή διαπράξει ηθικά ή κανονικά παρα¬ 
πτώματα. 

2η- Αν αποδειχθεί ανεπαρκής ή αδιάφορος για την καλήν λειτουργία 
τού Ησυχαστηρίου ή παραβιάσει συστηματικά και εκούσια τον παρόντα ' 
κανονισμό και δε διορθωθεί μετά δύο γραπτές συστάσεις της Γεροντίας, 
από τις οποίες η δεύτερη θα υποβληθεί τουλάχιστον μετά τρίμηνο, ή αν 
αποδειχθεί ότι καταδολιεύεται την περιουσία του Ησυχαστηρίου. Γνω¬ 
στοποιείται η παύσις εις του Επίσκοπον με σαφή αιτιολογία. 

3η- Αν προσβληθεί από αρρώστια βαριά και ανίατη που καθιστά 
αδύνατη την εκτέλεση των καθηκόντων του. 

β) Στην πρώτη περίπτωση εκπίπτει αυτόματα από το αξίωμα, μόλις 
καταδικαστεί τελεσίδικα από τα αρμόδια Εκκλησιαστικά Δικαστήρια, 
σύμφωνα με τους ιερούς κανόνες, σε ποινή αργίας από κάθε ιεροπραξία 
μέχρι ενός μηνός τουλάχιστον ή σε βαρύτερη ποινή κατά τας διατάξεις 


του Νόμου περί εκκλησιαστικών δικαστηρίων. 

γ) Στην δεύτερη περίπτωση, παύεται από την Αδελφότητα με πλειο¬ 
ψηφία των τριών τετάρτων (3/4). 

δ) Στην τρίτη περίπτωση κηρύσσεται κενή η θέση του από τη Γερό¬ 
ντια, εφ’ όσον τρεις ιατροί που καλούνται από την Γερόντια μετά από 
απόφαση της Αδελφότητας, γνωματεύσουν εγγράφως και ομοφώνους· 
ότι συντρέχει ο αναφερόμενος λόγος. Κατά της γνωματεύσεως αυτής 
των ιατρών έχει το δικαίωμα ο Ηγούμενος μέσα σ’ ένα εικοσάήμερο από 
την κοινοποίησή της, να υποβάλει ένσταση στη Γερόντια, η οποία πλέον 
είναι υποχρεωμένη να απευθυνθεί στον οικείο Επίσκοπο για να παρα- 
πεμφθεί η υπόθεσις στην Υγειονομική Επιτροπή την αρμόδια για τους 
εφημερίους ιερείς. Η απόφασις αυτή της επιτροπής, και όταν ληφθεί 1 
κατά πλειοψηφία, είναι αμετάκλητη. Αν ο Ηγούμενος δεν υποβάλει την 
αναφερθείαα ένσταση εντός της ορισμένης προθεσμίας, η θέσις του κη¬ 
ρύσσεται κενή μετά δέκα ημέρες από τη λήξη της προθεσμίας. 

Άρθρον .12 
Εκλογή της Γερόντιας 

α) Η Γεροντία αποτελείται από τον Ηγούμενο και δύο μέλη, εφόσον ο 
αριθμός των μελών της Αδελφότητας που εγκαταβιούν μόνιμα μέσα στο 
Ησυχαστήριο δεν είναι μεγαλύτερος των δεκαπέντε (15), και από τον 
Ηγούμενο και τέσσερα μέλη, εφόσον ο αριθμός αυτών είναι* μεγαλύτε¬ 
ρος. 

β) Η θητεία των μελών της Γ εροντίας είγαι τετραετής, αρχίζει από 
την 1η Ιανουάριου του πρώτου έτους της τετραετίας και λήγει την 31η 
Δεκεμβρίου του τετάρτου έτους της τετραετίας. 

γ) Όταν ο αριθμός αυτών που είναι μέλη της Αδελφότητας ήδη από 
πενταετίας είναι τουλάχιστον διπλάσιος του αριθμού των μελών της Γ ε¬ 
ροντίας, τα μέλη της Γερόντιας πρέπει να λαμβάνονται απ’ αυτούς και 
όχι από τους νεώτερους, εκτός αν οι παλαιότεροι δεν δέχονται να γίνουν ’ 
μέλη της Γερόντιας, επανεκλογή των μελών της Γερόντιας· επιτρέπεται 
απεριόριστα. 

δ) Η εκλογή για την ανάδειξη μελών της νέας Γ εροντίας διεξάγεται 
κατά το μήνα Οκτώβριο ή Νοέμβριο του· έτους κατά το οποίον λήγει η 
θητεία των μελών της προηγούμενης Γερόντιας, την ημέρα που.θα ορί¬ 
σει η εν ενεργεία. Γερόντια. 

ε) Η εκλογή διεξάγεται όπως και η εκλογή του Ηγουμένου και κάθε 
ψηφοφόρος αναγράφει τόσα ονόματα Αδελφών όσα προβλέπονται· για 
τον αριθμό των μελών της Γερόντιας ή και λιγότερα. Αν ο ψηφοφόρος 
αναγράψει περισσότερα ονόματα, το ψηφοδέλτιόν του θεωρείται άκυρο. 
Όσα αναφέρονται στην παράγραφο γ' του άρθρου 9 ισχύουν απόλυτα 
και για τα μέλη της Γερόντιας. 

στ) Την Εφορευτική Επιτροπή αποτελεί η εν ενεργεία Γερόντιά με 
πρόεδρο τον Ηγούμενο. > 

ζ) Όσα προβλέπονται στο άρθρο 10 για τον τρόπο αναγγελίας της 
ημέρας της εκλογής, για την απαρτία, για την Εφορευτική Επιτροπή σε 
περίπτωση που δεν υπάρχει Γερόντια και για την εξουσιοδότηση, .για 
την επίτευξη απόλυτης πλειοψηφίας ή για την επανάληψη της. ψηφοφο¬ 
ρίας ή την κλήρωση, σε περίπτωση ισοψηφίας, για την υπογραφή του 
Πρακτικού, για την υποβολή και εξέταση ενστάσεων, εφαρμόζονται 
αναλογικά και εδώ, όπως και κάθε άλλη διαδικαστική λεπτομέρεια. Με 
την υπογραφή του πρακτικού τελειώνει και ολοκληρώνεται η διαδικασία 
εκλογής Γ εροντίας, τα μέλη όμως αυτής δεν αναλαμβάνουν αμέσως κα¬ 
θήκοντα, αλλά μετά τη λήξη της θητείας της προηγούμενης Γ εροντίας^ 
δηλαδή την 1η του προσεχούς Ιανουάριου; 

η) Εντός δεκαπενθημέρου από της εκλογής ο Ηγούμενος υποβάλλει 
έγγραφο στον οικείο Επίσκοπο με το οποίον γνωστοποιούνται τα μέλη 
της .νέας Γερόντιας και ζητούνται οι ευλογίες του. 

θ) Σε περίπτωση που μέλος της Γ εροντίας πεθάνει,.παραιτηθεί ή παυ¬ 
θεί, γίνεται νέα εκλογή κατά τις διατάξεις του παρόντος άρθρου, με 
σκοπό την αντικατάστασή του. 

Αν αυτό συμβεί το τελευταίο έτος της θητείας των μελών της Γ ερο¬ 
ντίας δεν γίνεται νέα εκλογή, αλλά αναπλήρωση, κατά τον τρόπο που 
προβλέπεται πιο κάτω στην παράγραφο ι" του άρθρου 13. 

ι) Όσα περιλαμβάνονται στο άρθρο 11 σχετικά με την παύση του 
Ηγουμένου ή την αργία αυτού εφαρμόζονται κατ’ αναλογία, και για τα 
μέλη της Γερόντιας. Τις δύο γραπτές συστάσεις στο μέλος της Γερό¬ 
ντιας, που είναι αναγκαίες πριν από τήν επιβολή' της ποινής της παύ- 
σεως, τις κάνει ο Ηγούμενος; Ένα μέλος της Γερόντιας που παραιτή¬ 
θηκε ή' παύθηκε,, μπορεί να εκλεγεί εκ νέου εφόσον εκλείψουν οι λόγοι 
που οδήγησαν στην παραίτηση ή την παύσή του. ■ 

Γνωστοποιείται η παύσις εις τον Επίσκοπο καθώς και οι λόγοι που 
την προκάλεσαν. 

Άρθρον 13ον 

Τα καθήκοντα της Γερόντιας 

α) Η Γερόντια, με πρόεδρο τον Ηγούμενο ασκεί την διοίκησιν του 
Ησυχαστηρίου, σ’ όλους τους τομείς, εκτός του πνευματικού, διαχειρίζε¬ 
ται την περιουσία του, αποδέχεται ή αποποιείται δωρεές ή κληρονομιές, 
συνάπτει δάνεια, προβαίνει σε αγορές και πωλήσεις, αποφασίζει για 
κάθε δαπάνη και γενικά αποφασίζει κυριαρχικά για κάθε υπόθεση και 
για κάθε πράγμα του Ησυχαστηρίου, εκτός από ζητήματα εκείνα μόνο 
που ρητά με τον οργανισμό αυτό υπάγονται στην αρμοδιότητα της 
Αδελφότητας. Τις συμβάσεις τις υπογράφει ο Ηγούμενος με εξουσιοδό¬ 
τηση της Γερόντιας. Ελλείψει εξουσιοδοτήσεως έχει σαν συνέπεια την 
ακυρότητα της συμβάσεως που υπέγραψε, και αποτελεί για τον Ηγού¬ 
μενο πειθαρχικό παράπτωμα. 

β) Η Γερόντια μπορεί εφόσον το κρίνει σκόπιμο να συγκαλεί την 
Αδελφότητα του Ησυχαστηρίου και να ζητεί συμβουλευτική γνώμη της 
για οποιοδήποτε ζήτημα. Η σύγκληση της Αδελφότητας είναι υποχρεω¬ 
τική για τη Γερόντια, εφόσον τούτο το ζητήσουν τα μισά και ένα επί 
πλέον μέλος με έγγροιφο, στο οποίο αναφέρονται και οι λόγοι για τους 
οποίους ζητείται η σύγκληση. 

γ) Η Γερόντια αποφασίζει μετά από πρόταση του Ηγουμένου για την 
κουρά των Δοκίμων του Ησυχαστηρίου σε Μικρόσχημους ή σε Μεγαλό- 
σχημους Μοναχούς και αναφέρεται εγγράφως στον οικείον Επίσκοπο, ο 
οποίος εντός μηνός δίδει την ευλογία του. Αν περάσει η προθεσμία για 
οποιοδήποτε λόγο, η ευλογία θεωρείται ότι έχει δοθεί. Χωρίς την από¬ 
φαση της Γεροντίας αποκλείεται η κουρά οποιουδήποτε Δοκίμου σε Μο¬ 
ναχό. 

δ) Η Γερόντια ερμηνεύει αυθεντικά τις διατάξεις του καταστατικού 
που αναφέρονται στην εσωτερική λειτουργία του Ησυχαστηρίου, σε συ¬ 
νεργασία με τους ιδρυτές του, δικαιούται να τις συμπληρώσει με ειδικό 
κανονισμό και μεριμνά για την πιστή εφαρμογή τους. 

ε) Η Γεροντία αποφασίζει μετά πρόταση του Ηγουμένου για τη χειρο- 
τονία Αδελφού του Ησυχαστηρίου σε Διάκονο ή Πρεσβύτερο, με την 
απολύτως απαραίτητη προϋπόθεση ότι ο Αδελφός έχει στο ακέραιο την 
ηλικία που καθορίζουν οι ιεροί κανόνες. Χωρίς την απόφαση της Γερό¬ 
ντιας κανείς δεν μπορεί να χειροτονηθεί. 

στ) Η Γ εροντία ορίζει, μετά από εισήγηση του Ηγουμένου, το διακό- 
υημα κάθε Αδελφού. Εκλέγει τον Γραμματέα του Ησυχαστηρίου. Επί¬ 
σης εκλέγει μέσα στο πρώτο δεκαήμερο του μηνός Ιανουάριου οπωσδή¬ 
ποτε από τα μέλη της, τον οικονόμο, του οποίου η επανεκλογή επιτρέπε¬ 
ται απεριόριστα. 

Ιον. Ο Γραμματέας'είναι μόνιμος, μπορεί όμως να αντικατασταθεί 
από την Γ εροντία λόγω ασθένειας ή ανεπάρκειας ή αταξίας. Η μετα¬ 
βολή και οι λόγοι γνωστοποιούνται εις τον Επίσκοπο. Παρευρίσκεται 
στις συνεδριάσεις της Γερόντιας κι αν ακόμη δεν είναι μέλος της, αλλά 
στην περίπτωση αυτή δεν έχει δικαίωμα ψήφου. Τηρεί τα εξής βιβλία 
του Ησυχαστηρίου, α) Μητρώο Μοναχών, β) Μητρώο Δοκίμων, γ) Βι¬ 
βλίο Πρακτικών Αδελφότητος, δ) Βιβλίο Πρακτικών Γερόντιας, ε) 
Πρωτόκολλο εισαγομένων και εξαγομένων εγγράφων, στ) Κτηματολό¬ 
γιο, δηλαδή βιβλίο ακίνητης περιουσίας και ζ) βιβλίον κινητής περιου¬ 
σίας του Ησυχαστηρίου, δηλαδή κάθε αντικείμενου που έχει μεγάλη 
αξία κατά την κρίσην της Γερόντιας. 

2ον. Ο οικονόμος τηρεί το βιβλίον ταμείου, το βιβλίον εσόδων και 
εξόδων και το βιβλίον απαιτήσεων και υποχρεώσεων του Ησυχαστη¬ 
ρίου. 

Ο Ηγούμενος και ο οικονόμος κρατούν τα κλειδιά του χρηματοκιβω¬ 
τίου, καθένας ένα διαφορετικό και οι εισπράξεις γίνονται με διπλότυπες 
αποδείξεις που φέρουν την υπογραφή του Ηγουμένου και του οικονόμου. 

ζ) Η Γ εροντία υπογράφει τον απολογισμό εσόδων και εξόδων λήγο- 
ντος έτους και τον προϋπολογισμό του ερχομένου έτους που συντάσσει ο 
Ηγούμενος με τόν οικονόμο, και τους υποβάλλει στην Αδελφότητα για 
τελική έγκριση. Η Γερόντια πρέπει να κινείται μέσα στα πλαίσια του οι¬ 
κονομικού προϋπολογισμού κάθε έτους. Οι υπερβάσεις δαπανών μέχρι 
20% για κάθε κονδύλιο που αναγράφονται στον προϋπολογισμό επιτρέ¬ 
πονται αλλά για μεγαλύτερες υπερβάσεις απαιτείται απόφαση της 
Αδελφότητος. 

η) Η Γερόντια αποφασίζει για την παραμονή για οποιοδήποτε λόγο, 
κατά οποιοδήποτε τρόπο κα με οποιαδήποτε ιδιότητα στο Ησυχαστήριο 
κάθε Μοναχού ή Κληρικού που ανήκει σε άλλο Μοναστικό Ίδρυμα, για 
πολύ χρόνο και γενικά περισσότερο από δεκαπενθήμερο. Για συντομό¬ 
τερη παραμονή αρκεί η συγκατάθεση του Ηγουμένου. 


θ) Η Γερόντια είτε αυτεπάγγελτα είτε με πρόταση του ενός τρίτου 
(Υε) των μελών του Ησυχαστηρίου, αποφασίζει για την μεταβολή των 
μη θεμελιωδών διατάξεων του παρόντος Οργανισμού και εισηγείται τα 
δέοντα στην Αδελφότητα, που είναι η μόνη αρμοδία για τα περαιτέρω. 

ι) Η Γερόντια συνεδριάζει όποτε κληθεί από τον Ηγούμενο ή ζητή¬ 
σουν τη σύγκλησή της δύο μέλη. Απαρτία υπάρχει, όταν παρίστανται 
τρία μέλη. Αν η Γ εροντία είναι τριμελής (Ηγούμενος και δύο μέλη) και 
αν απουσιάζει λόγω αδεϊας ή ασθένειας ή υποδικία ή επιτίμου ή για 
οποιαδήποτε άλλη αιτία ένα μέλος ή και δύο, καλούνται ως αναπληρω¬ 
τές από τους αδελφούς κατά την τάξιν των πρεσβειών. 

Σε περίπτωση που η Γ εροντία πρόκειται να αποφασίσει για προσω¬ 
πική υπόθεση ενός μέλους της ή και του ίδιου του προέδρου της του 
Ηγουμένου (π.χ. για τη χειροτονία του ή για την ανάληψη κάποιας 
πνευματικής διακονίας στον κόσμο ή για κίνηση πειθαρχικής διαδικα¬ 
σίας κατ’ αυτού κ.λπ.), τότε αυτός για τον οποίον θα ληφθεί η απόφασις 
δεν συμμετέχει στην συνεδρία, τουλάχιστον κατά το αναφερόμενο μέρος 
στην υπόθεση του οπότε τον αντικαθιστά αναπληρωτής-σαν να απού¬ 
σιαζε. 

Οι αποφάσεις της Γ εροντίας λαμβάνονται κατά πλειοψηφία. Σε περί¬ 
πτωση ισοψηφίας υπερισχύει η ψήφος του Ηγουμένου, ή αν αυτός απου¬ 
σιάζει εκείνου που Προεδρεύει. Όλα τα μέλη κατά την διάρκεια της συ- 
νεδριάσεως να συμπεριφέρονται μεταξύ τους και προς τον Ηγούμενο με 
απόλυτο σεβασμό. Όσοι τυχόν διαφωνούν για οποιοδήποτε ζήτημα πρέ¬ 
πει με σεμνότητα να διατυπώνουν τη γνώμη τους εκθέτοντάς την με σα¬ 
φήνεια και πραότητα. 

ια) Οι αποδείξεις των εισπράξεων και δαπανών πάσης φύσεως δεν 
επιτρέπεται να καταστραφούν πριν από την πάροδο πενταετίας. 

ιβ) Η Γ εροντία έχει το δικαίωμα να προσλάβει επ’ αμοιβή σαν βοηθό 
οικονόμο (λογιστή) πρόσωπο ευσεβές εκτός του Ησυχαστηρίου. 

Άρθρον 14ον 

Περιουσία - Πόροι του Ησυχαστηρίου και διαχείρισή του: 

α) Η περιουσία του Ησυχαστηρίου είναι: 

Ιον. Η κτηματική περιουσία που αποκτήθηκε νομότυπα από αγορά ή 
από χαριστική αιτία, καθώς και από παραχώρηση κρατικής Υπηρεσίας. 

2ον. Η τυχόν περιουσία των Αδελφών, η οποία μετά την κουρά τους, 
περιέρχεται στο Ησυχαστήριο. Τούτο γίνεται με προηγούμενη χαρι¬ 
στική μεταβίβαση υπό την αίρεση της κουράς. Αν κάποιος επιθυμεί πριν 
από την κουρά να αποξενωθεί από την περιουσία του και με άλλο τρόπο, 
αυτό είναι απολύτως δικαίωμά του. Πάντως την παραμονή της κουράς 
του δεν πρέπει να έχει κανένα περιουσιακό στοιχείο. Αν κάποιος γίνει 
κάτοχος περιουσίας από δωρεά ή κληρονομιά μετά την κουρά του, οφεί¬ 
λει να τη μεταβιβάσει χωρίς αναβολή στο Ησυχαστήριο. Κανένα απολύ¬ 
τως μέλος της Αδελφότητας δεν δικαιούται να έχει προσωπική περιου¬ 
σία. 

β) Πόροι του Ησυχαστηρίου: 

Ιον. Τα εισοδήματα από τα εργόχειρα των Αδελφών και Δοκίμων, 
αφού απαγορεύεται η εργασία για προσωπικό λογαριασμό. 

2ον. Οι αποδοχές των αδελφών που τυχόν εργάζονται εκτός του 
Ησυχαστηρίου (σε θέσεις Ιεροκηρύκων, Εφημερίων, καθηγητών κ.λπ.), 
αλλά κατοικούν σ’ αυτό. Αυτοί με την άδεια της Γ εροντίας μπορούν να 
διαθέσουν εν μέρος ή εν ανάγκη και το σύνολο των αποδοχών τους, για 
τους στενούς συγγενείς τους στον κόσμο, αν είναι φτωχοί. Το ίδιο ισχύει 
και για Αδελφούς που παίρνουν σύνταξη. 

3ον. Δωρεές, εισφορές, κληρονομιές, κληροδοσίες κινητών πραγμά¬ 
των κ.λπ. 

4ον. Όσα προσφέρονται στο Ναό του Ησυχαστηρίου. 

δον. Έσοδα από εκμετάλλευση της τυχόν περιουσίας του Ησυχαστη¬ 
ρίου ή προερχόμενα από εκδόσεις εντύπων. 

6ον. Κάθε άλλο έσοδο από χρηστή και νόμιμη πηγή. 

7ον. Από τους πόρους του το Ησυχαστήριο μπορεί να δαπανά, με την 
απόφαση της Γερόντιας, τόσο για έργα αγαθοεργίας, βοήθεια πτωχών 
κ.λπ. όσο και για την πνευματικήν τροφοδοσίαν του λαού (π.χ. δωρεάν 
διανομή εντύπων κ.λπ.). 

δον. Χωρίς απόφαση της Αδελφότητας η οποία λαμβάνεται με από¬ 
λυτη πλειοψηφία του συνόλου των μελών, κανένα απολύτως ποσό από 
οποιαδήποτε πηγή κι αν προέρχεται, δεν μπορεί να διατεθεί για σκοπό 
που δεν έχει άμεση σχέση με τους σκοπούς ή τις ανάγκες του Ησυχαστη¬ 
ρίου ή δεν προβλέπεται από τον παρόντα οργανισμό. 

9ον. Το κτηριακό συγκρότημα του Ησυχαστηρίου και η περιοχή 
γύρω από αυτό μέχρις αποστάσεως 200 μέτρων από κάθε πλευρά του, 
καθίσταται με τον παρόντα οργανισμό, αναπαλλοτρίωση για πάντα. 

10ον. Το Ίδρυμα ως προς το διαχειριστικό του μέρος είναι ανεξάρ- 

τητο, αδέσμευτο και αυτοτελές. Εκτός από τα όργανα του Ησυχαστη¬ 
ρίου, τα οποία προβλέπονται από τον παρόντα οργανισμό, δηλαδή τη 
Γεροντία, την Αδελφότητα και τα αρμόδια κρατικά όργανα, κανείς δεν 
μπορεί να αναμειγνύεται ή να παρεμβαίνει με οποιονδήποτε τρόπο στα 
οικονομικά του Ησυχαστηρίου και γενικά στη διαχείρισή τους, τηρουμέ- 
νων των διατάξεων των I. Κανόνων και των Νόμων. 

Άρθρον 15ον 
ΜΕΤΟΧΙΑ 

α) Το Ησυχαστήριο μπορεί, μετά από πρόταση της Γερόντιας και 
απόφαση της Αδελφότητας να ιδρύσει Μετόχια στην ίδια μεν εκκλησια¬ 
στική περιφέρεια μετά από συγκατάθεση του οικείου Επισκόπου, σε 
άλλη δε περιφέρεια, μετά συγκατάθεση του εκεί Επισκόπου. 

β) Ναοί ή οικήματα που βρίσκονται σε οποιαδήποτε περιοχή και δεν 
ιδρύονται από το Ησυχαστήριο με την πιο πάνω διαδικασία, αλλά πε¬ 
ριέρχονται σ’ αυτό με δωρεά ή διαθήκη ή με άλλο τρόπο, γίνονται αυτο¬ 
δικαίως Μετόχια του Ησυχαστηρίου. Η Γερόντια οφείλει να κάνει γνω¬ 
στό στον Επιχώριο Επίσκοπο την υπαγωγή στο Ησυχαστήριο κατά τον 
ανωτέρω τρόπον οποιουδήποτε ναού που βρίσκεται στα όρια της Επι¬ 
σκοπής του, 

γ) Σε περίπτωση που κάποιο μετόχι που βρίσκεται στην ίδια περιοχή, 
κριθεί πως έχει ευνοϊκότερες συνθήκες του κυρίως Ησυχαστηρίου, η 
έδρα του Ησυχαστηρίου μπορεί να μεταφερθή σ’ αυτό και αυτό που ήταν 
προηγουμένως Ησυχαστήριον να μετατραπή σε Μετόχι, με την προϋπό¬ 
θεση ότι σ’ αυτό θα συγκατατεθούν τα τρία τέταρτα (%) του συνόλου 
των μελών της Αδελφότητας. 

δ) Κάθε τι που ισχύει σύμφωνα με τον παρόντα οργανισμό για το κυ¬ 
ρίως Ησυχαστήριο ισχύει απαράλλακτα και για τα Μετόχιά του. Ησυ¬ 
χαστήριο και Μετόχια απαρτίζουν ένα αδιαίρετο σύνολο και έχουν από¬ 
λυτα ενιαία νομική κάλυψη. Τόσο από Νομικής, όσο και από Εκκλησια¬ 
στικής (ιεροκανονικής) πλευράς τα Μετόχια θεωρούνται έδαφος του Κυ¬ 
ρίως Ησυχαστηρίου. 

Άρθρον Ι6ον 

Μέτρα κατά απειθαρχίας Αδελφών και Δοκίμων 

Για τα παραπτώματα των αδελφών και Δοκίμων και με σκοπό τη 
διόρθωσή τους και την απρόσκοπτη λειτουργία του Ησυχαστηρίου, επι-. 
βάλλονται σ’ αυτούς τα εξής επιτίμεια, ανάλογα με το βάρος τω παρα¬ 
πτωμάτων και την ιδιότητα του πταίστου, 
α) κατ’ ιδίαν νουθεσία 
β) Επίπληξη ενώπιον της Γερόντιας 
γ) Επίπληξη ενώπιον της Αδελφότητας 
δ) Κομποσχοίνι 

ε) Απομάκρυνση από την Τράπεζα για ένα μήνα 
στ) Απομάκρυνση από την Τράπεζα για διάστημα μεγαλύτερο από 
ένα μήνα 

ζ) Παύση από το διακόνημα και ανάθεση άλλου κατωτέρου, 
η) Υποβιβασμός στην ιεραρχική σειρά, προσωρινός ή μόνιμος 
θ) Αργία μέχρι έξι μήνες από,,τα καθήκοντα του Ηγουμένου ή μέλους 
της Γερόντιας · , 

ι) Παύση από το Αξίωμα του Ηγουμένου ή μέλους της Γερόντιας 
ια) Προσωρινή, μέχρι έξι μήνες, αποβολή από το Ησυχαστήριο και 
αποστολή σε άλλο Μοναστικό Καθίδρυμα, το οποίον καθορίζει ο οικείος 
Επίσκοπος. 

ιβ) Οριστική αποβολή από το Ησυχαστήριο. Ο τόπος της νέας διαμο¬ 
νής καθορίζεται από τον οικείο Επίσκοπο. 

Τα πέντε πρώτα επιτίμια επιβάλλονται από του Ηγούμενο. 

Τα υπ’ αριθμ. στ', ζ και η' από τη Γερόντια με κοινή (κατά πλειοψη- 
φία) απόφαση. Τα υπ’ αριθ. θ' και Γ από την Αδελφότητα με τον τρόπο 
που ορίζεται από τον παρόντα οργανισμό, δηλαδή με πλειοψηφία των 
τριών τετάρτων (%) του συνόλου των μελών. Τα υπ’ αριθ. ια' και ιβ' αν 
μεν πρόκειται για Αδελφό, από την Αδελφότητα με απόφαση του συνό¬ 
λου των μελών, αν δε πρόκειται για Δόκιμο, από την Γερόντια, με ομό¬ 
φωνη απόφασή τους. Η αποβολή από την Αδελφότητα των υπ’ αριθμ. 
θ', ι', ια' και ιβ’ επιτιμίων αναγγέλλεται με την αιτιολογία τους στον οι¬ 
κείο Επίσκοπο. ^ 

Πριν από την επιβολή οποιουδήποτε επιτιμίου, πρέπει να ακουσθεί ο 
πταίστης, ο οποίος μπορεί στις περιπτώσεις που προβλέπεται επιβολή 
των υπ’ αριθμ. στ' και ιβ' επιτιμίων να υποβάλει και γραπτά την απολο¬ 
γία του. Γι’ αυτό καλείται από την Γερόντια τουλάχιστον πέντε ημέρες 
πριν από την συνεδρίαση της αδελφότητας ή της Γεροντίας αναλόγως. 


Ο ατακτήσας αδελφός συμμετέχει στη σύναξη της Αδελφότητας, η 
οποία έχει συγκληθεί για την υπόθεσή του, και υπερασπίζει τον εαυτό 
του, υποχρεωτικά όμως απέχει από την ψηφοφορία. Αν ο εν λόγω Αδελ¬ 
φός απουσιάζει, έστω και αδικαιολόγητα, η σύναξις της Αδελφότητας 
αποβάλλεται και ορίζεται νέα. Αν πάλι απουσιάζει και η απουσία του δεν 
οφείλεται σε ασθένεια ή σε άλλους σοβαρούς λόγους, κανονίζεται ερή¬ 
μην. Οι κανονισμένοι με το υπ’ αριθμ. ια' επιτίμιο στερούνται, όσο χρόνο 
διαρκεί το επιτίμιό τρυς, από το δικαίωμα να παρίατανται και να ψηφί¬ 
ζουν στις συνάξεις της Αδελφότητας. 

Αυτοί σε καμμιά απολύτως περίπτωση δεν λαμβάνονται υπόψη κατά 
την αρίθμηση του συνόλου των μελών, όταν εξετάζεται η ύπαρξη απαρ¬ 
τίας σε οποιαδήποτε σύναξη της Αδελφότητας. Ο υπολογισμός της 
απαρτίας γίνεται πάντοτε μετά την αφαίρεση αυτών των Αδελφών από 
το σύνολο των μελών του Ησυχαστηρίου. 

Η επιβολή του υπ’ αριθμ. ιβ' επιτίμου έχει σαν συνέπεια την αυτό¬ 
ματη διαγραφή του μέλους από την Αδελφότητα του Ησυχαστηρίου. 
Όσα ορίζονται στην παράγραφο γ' του άρθρου 4, τόσο για τα είδη προ¬ 
σωπικής χρήσεως, όσο και για περιουσιακά στοιχεία του Αδελφού που 
αποχωρεί, ισχύουν απόλυτα και για τον Αδελφό που αποβάλλεται από 
το Ησυχαστήριο και μ’ αυτό τον τρόπο. 

Άρθρον 17ον 
Σφραγίδα 

Το Ησυχαστήριο έχει σφραγίδα κυκλική, τριμερή, που φέρει στο μέ¬ 
σον την εικόνα του Οσίου Ιωάννου του Ρώσσου και κυκλικά και περιφε¬ 
ρειακά τις λέξεις «Ιερόν Ανδρώον Ησυχαστήριον Όσιος Ιωάννης ο Ρώσ- 
σος» Κασσάνδρα Χαλκιδικής. 

Άρθρον 18ον 
Υπογραφή εγγράφων 

Τα έγγραφα του Ησυχαστηρίου τα υπογράφει ο Ηγούμενος, θέτοντας 
κάτω από την υπογραφή του τη φράση «και οι συν-εμοί εν Χριστώ Αδελ¬ 
φοί». .· ' ," 

Άρθρον 19ον 
Μεταβολή Οργανισμού 

Αυτός ο Οργανισμός μπορεί να μεταβληθεί ως προς τις μη θεμελιώ¬ 
δεις διατάξεις, μόνον με τη συναίνεση των τεσσάρων πέμπτων (4/5) του 
συνόλου των μελών της Αδελφότητας. 

Οι θεμελιώδεις διατάξεις του και ιδιαίτερα όσες καθιστούν το Ησυχα¬ 
στήριο αυτοτελές, αυτοδιοίκητον και ανεξάρτητο ουδέποτε και για κα¬ 
νένα λόγο δεν μεταβάλλονται, αλλά παραμένουν δια παντός. Θεμελιώ¬ 
δεις διατάξεις είναι όσες αναφέρονται στο σκοπό του Ησυχαστηρίου, στο 
σύστημα διοικήσεως, στον τρόπο οικονομικής διαχειρίσεως και στον 
τρόπο και τα όργανα ελέγχου των οικονομικών του. 

Άρθρον 20όν 

Επισκέπτες - προσκυνητές , 

α) Οι επισκέπτες και οι προσκυνητές πρέπει να προσέρχονται στο 
Ησυχαστήριο μόνο στις επιτρεπόμενες ώρες και ημέρες. Να έχουν ευ¬ 
πρεπή ενδυμασία και να συμπεριφέρονταϊ με κοσμιότητα, σεμνότητα και 
ευλάβεια, όπως αρμόζει σε τόπους αφιερωμένους στον Κύριο. 

β) Κανείς δεν μπορεί να διανυκτερεύσει στο Ησυχαστήριο χωρίς την 
άδεια του Ηγουμένου. Φιλοξενούμενοι για πολύ χρόνο στο Ησυχαστή¬ 
ριο, με ευλογία, ευλαβή πρόσωπα, οφείλουν να προσφέρουν κάποια δια¬ 
κονία σ’ αυτό που θα υποδείξει ο Ηγούμενος. 

γ) Η είσοδος γυναικών μέσα στον περίβολο του Ησυχαστηρίου απα¬ 
γορεύεται απόλυτα. Στο Ησυχαστήριο που τηρεί και σ’ αυτή την περί¬ 
πτωση ό,τι ισχύει στο Άγιον Όρος, καθιερώνεται το «άβατον» για τις 
γυναίκες. Επιτρέπεται όμως η υποδοχή, η φιλοξενία τους σε ιδιαίτερο 
ξενώνα που βρίσκεται έξω από του περίβολο του ησυχαστηρίου και η 
συμμετοχή τούς στη λατρεία σε κατάλληλο χώρο - του καθολικού. 

Λ 

Άρθρον 2Ιον 
Περίπτωσις διαλύσεως 

α) Το Ησυχαστήριο θεωρείται ότι υφίσταται και αν ακόμη μείνει σ’ 
αυτό ένας μόνο Αδελφός. Σ’ αυτή την περίπτωση ο Αδελφός αυτός αντι¬ 
καθιστά όλα τα όργανα του Ησυχαστηρίου, 1 δηλαδή Ηγούμενο, Γερό¬ 
ντια, Αδελφότητα. Αν δεν μείνει κανείς Αδελφός στο Ησυχαστήριο και 
περάσει πενταετία χωρίς να βρεθεί ούτε ένα πρόσωπό που να επιθυμεί να 

εγκαταβιώσει σ’ αυτό, τότε όλη η Περιουσία του περιέρχεται στο σωμα¬ 
τείου ή στο σύλλογο που υφίστανται ή θα ιδρυθούν κατά τα οριζόμενα 
στην παράγραφο 2 του άρθρου 3 του παρόντος Οργανισμού για να χρη¬ 
σιμοποιηθεί για - πνευματικό πάντα - σκοπό. 

β) Αν για οποιαδήποτε άλλη αιτία διαλυθεί το Ησυχαστήριο, η πε¬ 
ριουσία του περιέρχεται όπου έχει ορίσει η Αδελφότητα, σύμφωνα με την 
προηγούμενη παράγραφο, ή αν δεν υπάρχει τέτοια απόφαση, όπου θα 
αποφασίσουν όσοι αποτελούν την Αδελφότητα κατά τον χρόνον της διά¬ 
λυσής του. 

Εκκαθαριστές της περιουσίας είνά όσοι θα διοικούν τότε την Αδελφό¬ 
τητα σύμφωνα με τον παρόντα οργανισμό. Αν τέλος δεν υπάρξει καμμία 
απόφαση της Αδελφότητας, παλαιότερη ή πρόσφατη για την τύχη της 
περιουσίας του Ησυχαστηρίου, τότε αυτή περιέρχεται στην οικεία Εκ¬ 
κλησιαστική Αρχή, η οποία είναι υποχρεωμένη να μεριμνήση να ευρε- 
θούν πρόσωπα, σε ευνοϊκό χρόνο, που να επιθυμούν να εγκατασταθούν 
στο διαλυμένο Ησυχαστήριο και να συνεχίσουν τη λειτουργία του. Σε πε¬ 
ρίπτωση αδυναμίας ανασυστάσεως και επαναλειτουργίας του Ησυχα¬ 
στηρίου η περιερχομένη εις την Εκκλησία περιουσία μπορεί να διατεθεί 
δια την εκπλήρωση άλλου πνευματικού ή φιλανθρωπικού σκοπού κατά 
την κρίσιν του οικείου Επισκόπου. 

Μεταβατική Διάταξη 

α) Με ομόφωνη γνώμη των ιδρυτών του Ησυχαστηρίου ως προσωρι¬ 
νός Ηγούμενος ορίζεται ο Αρχιμανδρίτης Τιμόθεος Τσότρας. Ο προσω¬ 
ρινός Ηγούμενος κατά τους πρώτους μήνες της λειτουργίας του Ησυχα¬ 
στηρίου και μέχρι να εκλεγούν τα δύο πρώτα μέλη, θα ασκεί και τα κα¬ 
θήκοντα της Γερόντιας. Αμέσως μετά την εκλογή των δύο πρώτων με¬ 
λών ο Ηγούμενος θα συγκροτήσει μαζί τους την πρώτη Γερόντια με 
προσωρινό χαρακτήρα. 

β) Οι τρεις αυτοί, προσωρινός Ηγούμενος και προσωρινά μέλη της 
Γερόντιας, οφείλουν το αργότερου μέσα σε τρία χρόνια από την ημερο¬ 
μηνία αναγνωρίσεως του Ησυχαστηρίου με Προεδρικό Διάταγμα, να 
συγκαλέσουν την Αδελφότητα για εκλογή οριστικού Ηγουμένου και τα¬ 


κτικής Γερόντιας. 

γ) Ο παρών οργανισμός κατ’ άρθρο και στο σύνολό του εγκρίθηκε και 
επευλογήθηκε από τον οικείο Επίσκοπο, δηλαδή τον Σεβασμιώτατο 
Μητροπολίτη Κασσανδρείας κ.κ. Συνέσιο με το έγγραφό του υπ’ αριθμ. 
πρωτ. 84/26.2.1988 με το οποίο δίδει και την κανονική του συγκατά¬ 
θεση για την ίδρυση του Ησυχαστηρίου μαζί με τις πατρικές του ευχές 
για την πνευματική προκοπή του Ιερού Ιδρύματος προς δόξαν του εν 
Τριάδι ευλογητού Θεού μας. 

Όλοι οι συνιδρυτές του Ησυχαστηρίου εδήλωσαν επιπλέον και τα 

εξής: 

Ότι από κοινού και για να εκπληρώσουν τον ψυχικό του πόθο αποφά¬ 
σισαν την ίδρυση του Ησυχαστηρίου, αναλαμβάνοντας και τις απαιτού- 
μενες δαπάνες. 

Γ Γ αυτό θεωρούν ηθικό τους χρέος και ιερό καθήκον να καταβάλλουν 
κάθε προσπάθεια για την άρση της οποιαδήποτε παρουσιάζομένης δυ¬ 
σχέρειας. Για το σκοπό αυτό ο πρώτος των συμβαλλομένων, Αρχιμαν¬ 
δρίτης Τιμόθεος κατά κόσμον Κωνσταντίνος Τσότρας υπόσχεται και 
αναλαμβάνει την υποχρέωση να μεταβιβάση με οποιοδήποτε νόμιμο 
τρόπο το κτήμα που περιγράφεται παραπάνω και βρίσκεται στη θέση 
«Μπουκερέ ή Άγιος Ιωάννης» της κτηματικής περιοχής της Κοινότη- 
τος Πευκοχωρίου Χαλκιδικής μαζί με τα κτίσματα που έχουν αναγερθεί 
ή που θα αναγερθούν σ’ αυτό. 

Στον Τπουργό Εθνικής Παιδείας και Θρησκευμάτων, αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 12 Ιανουάριου 1989 

